jkorsvik/nowiki_second_scrape_merged huggingface dataset:
Claudio Arrau

Claudio Arrau León (født 6. februar 1903, død 9. juni 1991) var en chilensk-amerikansk pianist kjent for sine tolkninger av en rekke verker av komponister helt fra barokken til 1900-tallet, særlig Beethoven, Schubert, Chopin, Schumann, Liszt, Brahms og Debussy. Arrau er anerkjent som en av de største pianistene i det tjuende århundret.Arrau ble født i Chillán i Chile, sønn av Carlos Arrau, en oftalmolog som døde da Claudio var bare ett år gammel, og Lucrecia León Bravo de Villalba, som var pianolærer. Arrau tilhørte en gammel, prominent familie i Sør-Chile. Claudio Arrau nedstammet fra Lorenzo de Arrau, en spansk ingeniør som ble sendt til Chile av Karl III av Spania.


== Referanser ==


== Eksterne lenker ==
Offisielt nettsted 
(en) Claudio Arrau – kategori av bilder, video eller lyd på Commons 
(en) Claudio Arrau på Internet Movie Database 
(en) Claudio Arrau på AllMovie 
(en) Claudio Arrau hos The Movie Database 
(en) Claudio Arrau på Discogs 
(en) Claudio Arrau på MusicBrainz 
(en) Claudio Arrau på Spotify 
(en) Claudio Arrau på AllMusic 
Biografi om Claudio Arrau
Discographie, repertoire et informations
Karl Alexander Müller

Karl Alexander Müller (født 20. april 1927 i Basel, død 9. januar 2023) var en sveitsisk fysiker. Müller mottok Nobelprisen i fysikk i 1987 sammen med Johannes Georg Bednorz for oppdagelsen av et superledende oksid i keramisk materiale.
Müller ble utdannet fra Eidgenössische  Technische Hochschule Zürich, og var lektor ved Universität Zürich frem til han i 1963 ble ansatt ved IBMs forskningssenter i Rüschlikon. Her jobbet han frem til han gikk av med pensjon, og beskjeftiget seg spesielt med lave temperaturer, herunder oksid­forbindelsers varme­lednings­egenskaper.
I 1992 ble han kreert til æresdoktor ved Norges teknisk-naturvitenskapelige universitet (NTNU).


== Verk ==
(med J.G. Bednorz): Possible High Tc Superconductivity in the Ba-La-Cu-O System. In: Zeitschrift für Physik. B: Condensed matter bind 64 (1986) s. 189–193. ISSN 0722-3277. (Volltext).
Paramagnetische Resonanz von Fe3+ in SrTiO3 Einkristallen. Diss. ETH Zürich 1958. (Abstract).


== Referanser ==


== Eksterne lenker ==
(en) Karl Alexander Müller – kategori av bilder, video eller lyd på Commons 
(en) Nobelprisen i fysikk 1987 hos Nobelprize.org
(en) Karl Alexander Müller hos Nobelprize.org i forbindelse med tildelingen av Nobelprisen i fysikk 1987
(de) Verk av og om Karl Alexander Müller i katalogen til det tyske nasjonalbiblioteket
(de) Hugo Keller: «Müller, Karl Alexander» i Historisches Lexikon der Schweiz
Elisabeth Hilmo

Elisabeth Hilmo (født 29. november 1976 i Trondheim) er en norsk tidligere håndballspiller. Hun var strekspiller, og spilte for blant andre Selbu, Byåsen og Larvik. For Norge spilte hun 180 landskamper og skårte 282 mål, og ble verdensmester i 1999 og europamester i 1998 og i 2004. Hun har også sølv fra VM i 1997 og EM i 1996 samt bronse fra sommer-OL i 2000 i Sydney.


== Eksterne lenker ==
(en) Elisabeth Hilmo – Olympedia 
(en) Elisabeth Hilmo – Sports-Reference (OL-resultater – arkivert) 
(en) Elisabeth Hilmo – Det europeiske håndballforbundet (EHF) 
(en) Elisabeth Hilmo – Norges Håndballforbund 
Landslagsstatistikk på Handball.no
Robert Coleman Richardson

Robert C. Richardson (født 26. juni 1937 i Washington, DC, død 19. februar 2013 i Ithaca) var en amerikansk doktor i fysikk ved Duke University, fra 1966.
Richardson mottok Nobelprisen i fysikk i 1996. Vetenskapsakademien sin begrunnelse for Nobelprisen var oppdagelsen av Superfluid i helium-3. Han delte prisen med  landsmennene Douglas D. Osheroff og David M. Lee.
På begynnelsen av 1970-tallet arbeidet Richardson, Lee og Osheroff i lavtemperaturlaboratoriet ved Cornell University. Her oppdaget de at heliumisotopen helium-3 kan bli superfluid ved en temperatur som kun ligger rundt to tusendeler av en grad over det absolutte nullpunkt. Dette superfluide kvantehydrogenet skiller seg fra den som ble oppdaget og studert på 1930-tallet, og som hadde rundt tusen ganger høyere temperatur enn den   normale heliumisotopen helium-4. Den nye formen av helium-3 har svært spesielle egenskaper som ikke kan forklares med klassisk fysikk, men krever kvantefysikkalske forklaringer.
Richardson døde den 19. februar 2013 i en alder av 75 år.


== Referanser ==


== Eksterne lenker ==
(en) Nobelprisen i fysikk 1996 hos Nobelprize.org
(en) Robert Coleman Richardson hos Nobelprize.org i forbindelse med tildelingen av Nobelprisen i fysikk 1996
Alexis Pappas

Alexis Constantin Georg Pappas (født 16. oktober 1915 i London død 12. februar 2010 i Oslo) var en norsk kjemiker og professor i kjemi ved Universitetet i Oslo. 
Foreldrene til Pappas var greske, og hans far ble tilbudt jobb for Atlas Remfabrikk. Alexis ble født i eksil i London, ettersom første verdenskrig hindret flyttingen til Norge. Pappas vokste opp i Oslo, og han fullførte Frogner gymnas i 1934. På universitetet studerte det nye fagfeltet polymerkjemi. I 1940 ble han cand.real. på en oppgave om uran, veiledet av Ellen Gleditsch. 
Fra 1947 til 1952 var han statsstipendiat med studieopphold ved Institut du Radium og Collège de France i Paris. Deretter arbeidet han med forskning på kjernekjemi ved Massachusetts Institute of Technology i Boston. I 1952 kom han tilbake til Oslo og forsvarte avhandlingen A Radiochemical Study of Fission Yields for dr.philos.-graden i 1954. Her ledet han den nye kjernekjemiske gruppe under Norges Teknisk-Naturvitenskapelige Forskningsråd. Niels Bohr anbefalte Pappas å delta i det nystartede atomfysiske forskningssenteret CERNs eksperimenter i Uppsala. I 1957 fikk Pappas et gaveprofessorat finansiert av Landsforeningen mot kreft. Det neste tiåret forsket han på opptak av radioaktivt strontium i menneskekroppen. Denne forskningen var svært viktig under den kalde krigens tid, da det var behov for kunnskap om stråleskader i forbindelse med prøvespregninger eller i tilfelle atomkrig. Fra 1962 til han gikk av med pensjon i 1985 var han professor i kjernekjemi ved Universitetet i Oslo. 


== Priser og utmerkelser ==
1976–1978 Fagekspert i Kjernekraftutvalget
1973–1993 nestformann i Statens atomtilsyn
1968–1983 Norges faste delegat til CERN
1976–1978 visepresident i CERNs råd
1966–1970 var han president i Norsk kjemisk selskap
1993 Æresmedlem i Norsk kjemisk selskap
1959 Innvalgt i Det Norske Videnskaps-Akademi
1979 Ridder av 1. klasse av St. Olavs Orden
1980 Vitenskapsakademiets Fridtjof Nansens belønning for fremragende forskning
1983 Guldberg-Waage-medaljen


== Referanser ==


== Litteratur ==
(no) Publikasjoner av Alexis Pappas i BIBSYS
Joseph Hooton Taylor jr.

Joseph Hooton Taylor jr. (født 29. mars 1941 i Philadelphia i Pennsylvania) er en amerikansk radioastronom. Han tok doktorgrad ved Harvard University i 1968. Han underviste  ved University of Massachusetts, Ahmerst, mellom 1969 og 1981, og  ble senere professor ved Princeton University i 1986.
Taylor jr. mottok nobelprisen i fysikk i 1993, sammen med sin landsmann Russell Alan Hulse,  for  oppdagelsen av en ny type pulsar,  en oppdagelse som åpnet nye muligheter for studiet av gravitasjon.
Taylor jr., og hans medhjelper Hulse, oppdaget den første binære pulsaren i 1974. Pulsarer er raske roterende nøytronstjerner som sender ut korte regelmessige  pulser av radiostråling. Uregelmessigheten i pulsene fra  pulsaren PSR 1913+16 fikk dem til å dra konklusjonen  om at denne pulsaren hadde en ledsager i form av en annen nøytronstjerne  som svevde rundt i en tett bane.
Oppdagelsen av denne pulsaren  gjorde det også mulig å kunne oppdage gravitasjonsbølger  for første gang. De to stjernenes sammenlagte sterke gravitasjonsfelt påvirker frekvensen  på radiopulsene som sendes ut, og Taylor og Hulse kunne vise at  stjernene roterte mye raskere nær hverandre. Det ble foreslått att dette  kom av at stjernene taper energi når de sender ut  gravitasjonsbølger. Dette var det første eksperimentelle beviset på  gravitasjonsbølgers eksistens, etter at det ble foreslått av Albert  Einstein i hans relativitetsteori.


== Referanser ==


== Eksterne lenker ==
(en) Nobelprisen i fysikk 1993 hos Nobelprize.org
(en) Joseph Hooton Taylor jr. hos Nobelprize.org i forbindelse med tildelingen av Nobelprisen i fysikk 1993
Jamaica under Sommer-OL 2000

Jamaica under Sommer-OL 2000. Førtiåtte sportsutøvere, tjueto menn og tjueseks kvinner fra Jamaica deltok i fire sporter, friidrett, seiling, svømming og triatlon under Sommer-OL 2000 i Sydney. Jamaica kom på 53.-plass på medaljestatistikken med fem sølv- og fire bronsemedaljer. Friidrettsutøveren Deon Hemmings var landets flaggbærer under åpningsseremonien.


== Medaljer ==


== Medaljevinnerne ==
Marion Jones fra USA vant finalen på 100 meter damer med tiden 10,75 og på 200 meter med tiden 21,84. Hun har i ettertid erkjent doping og har levert tilbake gullmedaljene. Tanya Lawrence og Merlene Ottey som ble nummer tre og fire på 100 meter har rykket frem til andre respektive tredjeplass. Beverly McDonald ble nummer fire på 200 meter har i ettertid bli bronsemedaljevinner.


== Eksterne lenker ==
Resultater og profilside Arkivert 13. mai 2009 hos Wayback Machine. på sports-reference.com
Ann Cathrin Eriksen

Ann Cathrin Eriksen (født 9. september 1971 i Bodø) er en norsk tidligere håndballspiller. Hun spilte for Byåsen. For Norge spilte hun 127 landskamper og skårte 119 mål, og ble verdensmester i 1999 og europamester i 1998. Hun har også bronse fra sommer-OL i 2000 i Sydney.


== Eksterne lenker ==
(en) Ann Cathrin Eriksen – Olympedia 
(en) Ann Cathrin Eriksen – Sports-Reference (OL-resultater – arkivert) 
(en) Ann Cathrin Eriksen – Det europeiske håndballforbundet (EHF) 
(en) Ann Cathrin Eriksen – Norges Håndballforbund 
Landslagsstatistikk på Handball.no
Liste over æresmedlemmer i Norsk Kjemisk Selskap

Liste over æresmedlemmer i Norsk kjemisk selskap 

2012 Finn Knut Hansen (1946 – )
2011 Einar Uggerud        (1954 – )
2010 Tore Benneche	 (1948 – )
2009 Lars-Ole Ørjasæter	 (1959 – )
2008 Nils Arne Jentoft	 (1955 – )
2006 Tyge Greibrokk	 (1942 – )
2001 Berit Fjærtoft	 (1933 – )
2001 Åge Ragnar Storm	 (1931 – )
1999 Ove Kjølberg	 (1928 – )
1999 Leiv K. Sydnes	 (1948 – )
1993 Asbjørn Hordvik	 (1929 – 1995)
1993 Reidar Lie	 (1943 – )
1993 Alexis C. Pappas	 (1915 – 2010)
1993 Lars Skattebøl	 (1927 – )
1985 Sven G. Terjesen	 (1914 – 2005)
1985 Astri Rogstad	 (1943 – )
1980 Georg Lambertsen	 (1924 – )
1978 Nils Andreas Sørensen	 (1909 – 1987)
1973 Haakon Kristian Haraldsen	 (1904 – 2001)
1973 Gunnar Baalsrud	 (1918 – )
1972 Thomas F. W. Svanøe	 (1890 – 1985)
1968 Einar Bergve	 (1889 – 1981)
1966 Endre Berner	 (1893 – 1983)
1966 Olav Notevarp	 (1900 – 1978)
1966 Ellen Gleditsch	 (1879 – 1968)
1966 Aage W. Owe	 (1894 – 1978)
1957 Odd Hassel	 (1897 -1981)
1956 Kristian Ingebrechtsen	 (1876 – 1966)
1948 Per Keyser Frølich	 (1899 – 1977)
1947 Lars Onsager	 (1903 – 1976)
1923 Heinrich Jacob Goldschmidt	 (1857–1937)
1923 Aksel Krefting	 (1859 – 1932)
1923 Sophus Torup	 (1861 – 1937)
1916 Thorstein Hallager Hiortdahl	 (1839 – 1935)
1916 Kristian Birkeland	 (1867 – 1917)
1916 Samuel Eyde	 (1866 – 1940)


== Eksterne lenker ==
Norsk kjemisk selskap Liste over æresmedlemmer
Jamaica under Sommer-OL 2004

Jamaica under Sommer-OL 2004. 47 sportsutøvere, 22 menn og 25 kvinner fra Jamaica deltok i fire grener, friidrett, badminton og svømming under Sommer-OL 2004 i Athen. Jamaica kom på 34.-plass på den uoffisielle medaljestatistikken med to gull-, en sølv- og to bronsemedaljer. Friidrettsutøveren Sandie Richards var landets flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 11. mai 2009 hos Wayback Machine. på sports-reference.com
Girye kullkraftverk

Girye kullkraftverk, eller Girye UMPP, er et av Indias såkalte «Ultra Mega Power Plants», et kullkraftverk på 4 000 MW under prosjektering for utbygging av Reliance Power fra 2009.
Anlegget bygges i området Sindhudrug ved kysten av Maharashtra, nær elven Vaghotan og dens utløp. Det planlegges sjøveis innførsel av 12–15 millioner tonn kull per år til kraftverket.
Prosjektet er fortsatt usikkert, det er (2009) foreslått alternativ lokalisering til Dighe i Maharashtra.


== Eksterne lenker ==
Indiske stats anbudsprosjyre – 2006.
Reduction of Greenhouse Gas Emissions through Adoption of Supercritical Technology in Coal Fired Thermal Power Plants in India - Sonia Chopra, Lunds universitet, 2009.
Hovsfoss

Hovsfoss (også skrevet Hofsfoss) er en foss i nedre del av Ådalselva, som er en elvestrekning i Begna i Ringerike kommune i Buskerud. Den har en fallhøyde på cirka 12 meter og ligger rundt to kilometer nord for Hønefossen. Sammen med den nedenforliggende Follumfoss er fallene utnyttet til kraftproduksjon gjennom Hofsfoss kraftverk. Kraftverket eies av EB Kraftproduksjon AS
Fossen har ett damanlegg bestående av ei klappeluke og en gravitasjonsdam med fritt overløp.


== Se også ==
Hensfoss
Svinefoss
Follumfoss
Hønefossen


== Referanser ==
Richard E. Taylor

Richard Edward Taylor (født 2. november 1929 i Medicine Hat i Alberta, død 22. februar 2018 i Stanford, California) var en canadisk fysiker.
Taylor mottok Nobelprisen i fysikk i 1990, sammen med amerikanerne Jerome I. Friedman og Henry Way Kendall, «for deres nyskapende undersøkelser om sterkt uelastisk spredning av elektroner mot protoner og bundne nøytroner, som har vært av essensiell viktighet for utviklingen av kvarkmodellen innen partikkelfysikken».Forskningen som førte til Nobelprisen ble i fellesskap utført ved Stanford Linear Accelerator Center (SLAC) ved Stanford i California. I en rekke eksperimenter mellom 1967 og 1973 brukte de partikkelakseleratorer for å rette en stråle av elektroner med høy energi mot protoner og nøytroner. De fant at den måten elektronene spredtes ved kollisjonene indikerte at både protoner og nøytroner består av små elektrisk ladede partikler. Etter hvert ble det klart at disse partiklene motsvarte kvarkene som hadde blitt foreslått av Murray Gell-Mann og George Zweig i 1964.
Taylor tok doktorgrad ved Stanford University i 1962, og frem til 1968 inngikk han i forskerlaget ved Stanford Linear Accelerator Center. Han ble professor ved Stanford i 1970.


== Referanser ==


== Eksterne lenker ==
(en) Nobelprisen i fysikk 1990 hos Nobelprize.org
(en) Richard E. Taylor hos Nobelprize.org i forbindelse med tildelingen av Nobelprisen i fysikk 1990
Tadri kullkraftverk

Tadri kullkraftverk eller Tadri UMPP er et av Indias såkalte Ultra Mega Power Plants (UMPP), et kullkraftverk på 4 000 MW under prosjektering for utbygging i distriktet Karwar i Uttar Kannada ved kysten av  Karnataka, mens delstaten ønsker det bygget nær utløpet av elven Ghataprabha i distriktet Belgaum. Det planlegges sjøveis innførsel av 12-15 millioner tonn kull per år til kraftverket.
Prosjektet er fortsatt (2010) usikkert og det er ikke igangsatt anbudsprosess.


== Eksterne lenker ==
Indiske stats anbudsdokument – 2006.
NIC-statusrapport for UMPP – 2008.
Jerome Isaac Friedman

Jerome Isaac Friedman (født 28. mars 1930 i Chicago, Cook County, Illinois) er en amerikansk fysiker.
Friedman mottok Nobelprisen i fysikk i 1990, sammen med amerikanerne  Richard E. Taylor og Henry Way  Kendall, for deres banebrytende undersøkelser om  sterkt uelastisk spredning av elektroner  mot protoner og bundne nøytroner, som spilte en avgjørende rolle  i utviklingen av kvarkmodellen innen partikkelfysikken. 
Forkningen som førte til  Nobelprisen ble i fellesskap utført ved Stanford   Linear Accelerator Center (SLAC)  ved Stanford i California. I en rekke eksperimenter mellom  1967 og 1973 brukte de partikkelakseleratorer for å rette en stråle av  elektroner med høy energi mot protoner og nøytroner. De  fant at den  måten elektronene spredtes ved kollisjonene indikerte at  både protoner  og nøytroner består av små elektrisk ladede partikler. Etter hvert ble  det klart at disse partiklene motsvarte kvarkene   som hadde blitt foreslått av Murray  Gell-Mann og George Zweig i 1964.
Friedman tok doktorgrad ved University of Chicago i 1956. Etter å ha undervist ved Stanford University, hvor han møtte Kendall og Taylor, flyttet han til Massachusetts Institute of Technology (MIT) hvor han ble professor i fysikk i 1983


== Referanser ==


== Eksterne lenker ==
(en) Nobelprisen i fysikk 1990 hos Nobelprize.org
(en) Jerome Isaac Friedman hos Nobelprize.org i forbindelse med tildelingen av Nobelprisen i fysikk 1990
Tilaiya kullkraftverk

Tilaiya kullkraftverk eller Tilaiya UMPP er et av Indias såkalte Ultra Mega Power Plants (UMPP), et kullkraftverk på 3.960 MW under prosjektering og utbygging av Reliance Power fra 2009.
Anlegget bygges ved Tilaiya-demningen i delstaten Jharkhand i det østre India. Det planlegges sjøveis innførsel av 12-15 millioner tonn kull per år til kraftverket. Det får 6 x 660 MW enheter med superkritiske turbiner.


== Eksterne lenker ==
Statusrapport, side 4. – 4. kvartal 2009.
NIC-CEA – indisk statusrapport for UMPP-prosjekter.
Paul Davis (seiler)

Paul Martin Davis (født 10. februar 1958 i Toronto i Canada) er en norsk-canadisk seiler. Han representerer Asker Seilforening, som han også har vært formann for. Davis ble verdensmester i båtklassen Soling for Canada i 2002 og i 2009.Han deltok under sommer-OL for Norge i 1996 i Atlanta med 9.-plass i Soling, og i 2000 i Sydney der han tok bronse sammen med Herman Horn Johannessen og Espen Stokkeland. Sammen med Johannessen og Stokkeland tok han også sølv i EM i Soling i 1995 samt bronse i 1997.


== Referanser ==


== Eksterne lenker ==
(en) Paul Davis – Olympedia 
(en) Paul Davis – Sports-Reference (OL-resultater – arkivert)
Henry Way Kendall

Henry Way Kendall (født 9. desember 1926 i Massachusetts, død 15. februar 1999 i Wakulla Springs State Park i Florida) var en amerikansk fysiker
Kendall mottok Nobelprisen i fysikk i 1990, sammen med amerikanerne  Richard E.  Taylor og Jerome Isaac Friedman, for deres banebrytende undersøkelser om   sterkt uelastisk spredning av elektroner    mot protoner og bundne nøytroner, som spilte en avgjørende  rolle  i utviklingen av kvarkmodellen   innen partikkelfysikken. 
Forkningen som førte til   Nobelprisen ble i fellesskap utført ved Stanford    Linear Accelerator Center (SLAC)   ved Stanford i California. I en rekke eksperimenter mellom   1967 og 1973 brukte de partikkelakseleratorer for å rette en stråle av   elektroner med høy energi mot protoner og nøytroner. De  fant at den   måten elektronene spredtes ved kollisjonene indikerte at  både protoner   og nøytroner består av små elektrisk ladede partikler. Etter hvert ble   det klart at disse partiklene motsvarte kvarkene     som hadde blitt foreslått av Murray   Gell-Mann og George Zweig i 1964.
Kendall tok doktorgrad ved Massachusetts Institute of Technology (MIT) 1955. Han forsket ved Stanford University i perioden 1956–61, hvorpå han flyttet tilbake til MIT i 1967 som professor.
Kendall grunnlag også Union of Concerned Scientists, en forening som engasjerer seg i spørsmål innen alt fra global oppvarming og forurensning til USAs rakettforsvar og kjerneenergi.


== Referanser ==


== Eksterne lenker ==
(en) Nobelprisen i fysikk 1990 hos Nobelprize.org
(en) Henry Way Kendall hos Nobelprize.org i forbindelse med tildelingen av Nobelprisen i fysikk 1990
Malawi under Sommer-OL 2000

Malawi under Sommer-OL 2000. To sportsutøvere, en mann og en kvinne fra Malawi deltok i friidrett under Sommer-OL 2000 i Sydney. Det var sjette gangen Malawi deltok i et OL, de vant ikke noen medalje.


== Medaljer ==


== Eksterne lenker ==
Resultater og profilside Arkivert 8. august 2011 hos Wayback Machine. på sports-reference.com
Malawi under Sommer-OL 2004

Malawi under Sommer-OL 2004. Fire sportsutøvere, to menn og to kvinner fra Malawi deltok i to sporter friidrett og svømming under Sommer-OL 2004 i Athen. Det var sjuende gangen Malawi deltok i et sommer-OL, de vant ikke noen medalje.


== Medaljer ==


== Eksterne lenker ==
Resultater og profilside Arkivert 12. november 2012 hos Wayback Machine. på sports-reference.com
Sasan kullkraftverk

Sasan kullkraftverk eller Sasan UMPP er et kullkraftverk i Madhya Pradesh i India. Den er et av flere såkalte Ultra Mega-kraftverk regjeringen ønsker bygget innen 2017.
Prosjektet ble gitt til Reliance Power i 2007, og hadde internasjonal finansieringsstøtte. Anlegget har 6 x 660 MW superkritiske enheter. Kraftverket er blant Indias største, med en produksjonskapasitet på netto 3 960 MW. Utslippene av CO2 er rundt 26-27 mill tonn årlig. Anlegget sto ferdig i 2013.


== Se også ==
Liste over verdens største kullkraftverk


== Eksterne lenker ==
Statusrapport, side 4. – 4. kvartal 2009.
http://www.business-standard.com/india/news/us-exim-bank-reverses-stancesasan-umpp/400125/ – Business Standard, 2. juli 2010.
NIC-CEA – indisk statusrapport for UMPP-prosjekter.
Espen Stokkeland

Espen Stokkeland (født 4. juli 1968 i Kristiansand) er en norsk seiler. Han representerer Kongelig Norsk Seilforening og Færder Seilforening. Stokkeland tok bronse i båtklassen Soling under sommer-OL i 2000 i Sydney sammen med Herman Horn Johannessen og Paul Davis. Sammen med Johannessen og Davis tok han også sølv i EM i Soling i 1995 samt bronse i 1997, og kom på niendeplass i Soling under Sommer-OL 1996 i Atlanta.


== Referanser ==


== Eksterne lenker ==
(en) Espen Stokkeland – Olympics.com 
(en) Espen Stokkeland – Olympic.org 
(en) Espen Stokkeland – Olympedia 
(en) Espen Stokkeland – Sports-Reference (OL-resultater – arkivert) 
(en) Espen Stokkeland – World Sailing
Kuwait under Sommer-OL 2000

Kuwait under Sommer-OL 2000. Tjueni sportsutøvere fra Kuwait deltok i seks sporter under Sommer-OL 2000 i Sydney. Det var niende gangen Kuwait deltok i et sommer-OL. De kom på delt 71.-plass med en bronsemedalje, nasjonens første olympiske medalje.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 15. juli 2011 hos Wayback Machine. på sports-reference.com
Krishnapatnam kullkraftverk

Krishnapatnam kullkraftverk eller Krishnapatnam UMPP er et kullkraftverk under bygging i Andhra Pradesh i India. Den er et av flere såkalte Ultra Mega-kraftverk regjeringen ønsker bygget innen 2017.
Prosjektet ble gitt til Reliance Power i 2008, og har internasjonal finansieringsstøtte. Anlegget planla opprinnelig 5 x 800 MW superkritiske enheter, men endret bestillingen underveis til 6 x 660 MW enheter. Kraftverket vil bli blant Indias største når det står fullført, med en produksjonskapasitet på netto 3 960 MW. Anlegget skal stå ferdig med de to første enhetene i 2015, mens full ferdigstillelse vil ta ytterligere et par år.


== Se også ==
Liste over verdens største kullkraftverk


== Eksterne lenker ==
Statusrapport, side 4. – 4. kvartal 2009.
NIC-CEA – indisk statusrapport for UMPP-prosjekter.
Kuwait under Sommer-OL 2004

Kuwait under Sommer-OL 2004. Elleve sportsutøvere fra Kuwait deltok i tre sporter under Sommer-OL 2004 i Athen. Det var tiende gangen Kuwait deltok i et sommer-OL, de vant ikke noen medalje. 


== Medaljer ==


== Eksterne lenker ==
Resultater og profilside Arkivert 28. november 2012 hos Wayback Machine. på sports-reference.com
Akaltara kullkraftverk

Akaltara kullkraftverk, eller Akaltara UMPP, er et av Indias såkalte «Ultra Mega Power Plants», et kullkraftverk på 4 000 MW under prosjektering for utbygging ved Akaltara i delstaten Chhattisgarh i India.  Det er imidlertid (juni 2010) knyttet stor usikkerhet til prosjektet grunnet uenighet om lokaliseringen. Delstaten krever 12 % gratis kraft for å gå med på den føderale regjeringens forslag.


== Eksterne lenker ==
NIC-statusrapport for UMPP – 2008.
Reduction of Greenhouse Gas Emissions through Adoption of Supercritical Technology in Coal Fired Thermal Power Plants in India - Sonia Chopra, Lunds universitet, 2009.
Bid process for Orissa UMPP begins this week  – Economic Times, 10. juni 2010.